บาทเปิด 31.25/26 บาทต่อดอลลาร์ แข็งค่าสุดรอบ 10 เดือน
เงินบาทเปิดตลาด 31.25/26 บาทต่อดอลลาร์ แข็งค่าสุดในรอบ 10 เดือนรับเม็ดเงินไหลเข้า มองกรอบวันนี้ 31.20-31.35บาทต่อดอลลาร์
31 ม.ค. 2562

เงินบาทเปิดตลาด 31.25/26 บาทต่อดอลลาร์ แข็งค่าสุดในรอบ 10 เดือนรับเม็ดเงินไหลเข้า มองกรอบวันนี้ 31.20-31.35บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.25/29 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 31.40 บาท/ดอลลาร์ โดยเป็นการแข็งค่าสุดในรอบ 10 เดือน
เงินบาทยังคงปรับตัวแข็งค่าต่อเนื่อง จากที่มี flow เข้ามา ประกอบกับทิศทางดอลลาร์สหรัฐอ่อนค่า หลังจากการประชุมคณะกรรมการนโยบายการเงิน ธนาคารกลางสหรัฐ (FOMC) มีมติคงอัตราดอกเบี้ยนโยบายไว้ในระดับเดิมที่ 2.25-2.50%
ส่วนกรณีของงบดุลนั้น ระบุว่าพร้อมที่จะพิจารณาใหม่เกี่ยวกับการปรับลดการถือครองพันธบัตรในงบดุลของเฟด หากสภาวะเศรษฐกิจบ่งชี้ถึงความจำเป็น
"บาทเช้านี้ แข็งค่าสุดในรอบ 10 เดือน ส่วนหนึ่งเป็นเพราะมี flow เข้ามา ประกอบกับตอนนี้ดอลลาร์สหรัฐอ่อนค่า หลังจากทราบผลประชุม FOMC เมื่อคืนนี้" นักบริหารเงิน ระบุ
นักบริหารเงิน มองว่า วันนี้เงินบาทยังมีทิศทางแข็งค่า คาดกรอบการเคลื่อนไหวที่ 31.20-31.35 บาท/ดอลลาร์